
ZAPISNIK

1. SESTANKA UREDNIŠKEGA ODBORA GLASILA RIBIČ IN SPLETNIH STRANI (URS)  V TEM MANDATU
Sestanek je bil v sredo 27.6. 2017, s pričetkom ob 17.00 uri v prostorih RD Barje v Ljubljani, Hladnikova cesta 11, 1000 Ljubljana.

Prisotni: 

· URS: 
Igor KLOBOVES predsednik, člani: Lenart L. BAHTIJARI, dr. Vlasta JENČIČ, Tone ŠKRBEC, Jure Ušeničnik SCHIFFERSTEIN.

· uredništvo glasila Ribič: 
Igor HOLY, odgovorni urednik glasila Ribič.
· vabljeni: 
mag. Igor MILIČIĆ (sekretar RZS)
Opravičeno odsotni: 

 
· URS: 
 

         član: Borut JERŠE, 
· vabljeni:

         dr. Miroslav ŽABERL (predsednik RZS)
Od šestih so prisotni štirje člani UrO. Sestanek je sklepčen.
Predlagan je bil sledeč dnevni red:

1. Spoznavni sestanek s predstavitvijo mnenj in pogledov o delovanju komisije v mandatu 2017 – 2022.
Dnevni red je bil sprejet soglasno.
AD 1
Spoznavni sestanek s predstavitvijo mnenj in pogledov o delovanju komisije v mandatu 2017 – 2022.
Predsednik uredniškega odbora Igor Kloboves se je zahvalil novoimenovanim članom odbora za udeležbo na uvodnem sestanku in ji h povabil k predstavitvi njihovih idej o delu komisije. Člani odbora so se zahvalili za izkazano zaupanje z željo po dobre sodelovanju.
I. Kloboves in odg. urednik glasila Ribič in spletnih strani RZS Igor Holy sta predstavila idejo o priznanjih glasila Ribič. Kloboves je izpostavil potrebo po sprejetju formalnega pravilnika o podeljevanju teh nagrad in zahtevo, da je višina članskega prispevka ostane nespremenjena, ne glede ali se član v posamezni RD odloči prejemati glasilo ali ne. I. Holy je poudaril da je vzpostavljen sistem stalnih rubrik glasila, vprašanje pa je kako pridobiti nove dopisnike.
Tone Škrbec – pri vprašanju priznanj glasila je izpostavil koncept dvostopenjskih priznanj – priznanja nižje stopnje namenjena vzpodbudi piscem v glasilu in priznanja višje stopnje za izkazane velike  zasluge pri ustvarjanju ribiške pisane besede. V svojem razmišljanju je načel tematiko pisanja za mlade ribiče v glasilu, premajhnega izpostavljanja ribiških funkcionarjev in njihove vizije in kritiziral aktualnost glasila, kjer po njegovem mnenju izgubimo en mesec zaradi uredniških rokov.
dr. Vlasta Jenčič: pri pisanju za glasilo je potrebno upoštevali zelo velik intelektualni razpon med bralci, zato je je temu potrebno prilagoditi način pisanja. Podpira trenutno obliko objavljanja po posebnih rubrikah. 
Lenart L. Bahtijari: poudaril je da so ribiči na terenu zadovoljni z glasilom, glede objave ažurnih dogodkov predlaga večjo rabo drugih medijev (spletna stran, FB profil).
Jure Ušeničnik Schifferstein: se strinja s dvostopenjskim konceptom podeljevanja priznanj glasila in s tem pridobivanjem potencialnih novih piscev v glasilu. Kritičen je do formata glasila, po njegovih opažanjih si mladi želijo drugačnega formata, kajti obstoječi je zastarel. 
Po razpravi sta bila sprejeta:
sklep 1: 2.seja uredniškega odbora bo sklicana v tednu med 25.9. in 5.10. 2017.  

sklep 2: do 2. seje predsednik ČS glasila Ribič dr. Tomo Korošec in odg. urednik Igor Holy v pisni obliki  pripravita idejni osnutek priznanj glasila Ribič.

Sestanek je bil končan ob 18.00 uri.

Ljubljana, 27. 6. 2017
Zabeležil:

